CELEX: 32012R0519
Language: sk
Date: 2012-06-19 00:00:00
Title: Nariadenie Komisie (EÚ) č. 519/2012 z  19. júna 2012 , ktorým sa mení a dopĺňa nariadenie Európskeho parlamentu a Rady (ES) č. 850/2004 o perzistentných organických znečisťujúcich látkach, pokiaľ ide o prílohu I  Text s významom pre EHP

20.6.2012   
            
            
               SK
            
            
               Úradný vestník Európskej únie
            
            
               L 159/1
            
         NARIADENIE KOMISIE (EÚ) č. 519/2012
   z 19. júna 2012,
   ktorým sa mení a dopĺňa nariadenie Európskeho parlamentu a Rady (ES) č. 850/2004 o perzistentných organických znečisťujúcich látkach, pokiaľ ide o prílohu I
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (1), a najmä na jeho článok 14 ods. 1 a článok 14 ods. 3,
   keďže:
   
               (1)
            
            
               Nariadením (ES) č. 850/2004 sa do právnych predpisov Únie začleňujú záväzky stanovené v Štokholmskom dohovore o perzistentných organických látkach (ďalej len „dohovor“) schválenom rozhodnutím Rady 2006/507/ES zo 14. októbra 2004 o uzavretí Štokholmského dohovoru o perzistentných organických látkach v mene Európskeho spoločenstva (2) a v Protokole z roku 1998 k Dohovoru o diaľkovom znečisťovaní ovzdušia prechádzajúcom hranicami štátov týkajúcom sa perzistentných organických látok z roku 1979 (ďalej len „protokol“) schválenom rozhodnutím Rady 2004/259/ES z 19. februára 2004 o uzatvorení v mene Európskeho spoločenstva Protokolu o perzistentných organických látkach k Dohovoru z roku 1979 o diaľkovom znečisťovaní ovzdušia prechádzajúcom hranicami štátov (3) (ďalej len „CLRTAP“).
            
         
               (2)
            
            
               Na svojom 27. zasadnutí v dňoch 14. až 18. decembra 2009 sa výkonný orgán CLRTAP rozhodol doplniť do protokolu hexachlórbutadién (4), polychlórované naftalény (ďalej len „PCN“) a chlórované parafíny s krátkym reťazcom (5) (ďalej len „SCCP“).
            
         
               (3)
            
            
               Vzhľadom na rozhodnutia prijaté CLRTAP je potrebné aktualizovať časť B prílohy I k nariadeniu ES) č. 850/2004 s cieľom zaradiť do protokolu tieto tri nové látky.
            
         
               (4)
            
            
               Uvádzanie SCCP na trh a ich používanie sa v Únii obmedzilo prílohou XVII k nariadeniu Európskeho parlamentu a Rady (ES) č. 1907/2006 (6) o registrácii, hodnotení, autorizácii a obmedzovaní chemických látok (REACH). Existujúce obmedzenie SCCP v Únii sa vzťahuje iba na dva spôsoby použitia a jeho rozsah je teda omnoho užší ako rozsah obmedzenia SCCP ustanoveného rozhodnutím výkonného orgánu CLRTAP. Týmto nariadením by sa preto mal rozšíriť rozsah obmedzenia SCCP v Únii prostredníctvom zákazu ich výroby, uvádzania na trh a používania okrem dvoch výnimiek z používania.
            
         
               (5)
            
            
               Hraničná hodnota 1 %, ktorá je pre SCCP stanovená v tomto nariadení, by sa nemala považovať za použitie pojmu „neúmyselné stopové množstvo kontaminantu“ uvedeného v článku 4 ods. 1 písm. b) nariadenia (ES) č. 850/2004. Aby Komisia získala jasnú predstavu o hraničnej úrovni zodpovedajúcej „neúmyselnému stopovému množstvu kontaminantu“ v súvislosti s SCCP, je potrebné vykonať ďalšiu vedeckú analýzu.
            
         
               (6)
            
            
               Odchýlky v prípade SCCP by mali byť prípadne podmienené použitím najlepších dostupných techník. Komisia by naďalej mala skúmať tieto odchýlky a dostupnosť bezpečnejších alternatívnych látok alebo technológií.
            
         
               (7)
            
            
               Na piatom zasadnutí Konferencie zmluvných strán dohovoru v dňoch 25. až 29. apríla 2011 sa prijalo rozhodnutie SC-5/3 (7) o doplnení endosulfánu do zoznamu organických znečisťujúcich látok (POP), ktoré sa majú eliminovať všade na svete s niekoľkými výnimkami.
            
         
               (8)
            
            
               Vzhľadom na rozhodnutie SC-5/3 je potrebné aktualizovať časť A prílohy I k nariadeniu (ES) č. 850/2004 s cieľom zaradiť do nej endosulfán. Endosulfán bol predmetom rozhodnutia Komisie 2005/864/ES z 2. decembra 2005 o nezaradení endosulfánu do prílohy I k smernici Rady 91/414/EHS a o odňatí povolení pre prípravky na ochranu rastlín obsahujúce túto účinnú látku (8). Endosulfán by sa teda mal uviesť v časti A prílohy I k nariadeniu (ES) č. 850/2004 bez výnimiek, keďže všetky výnimky povolené v súlade s rozhodnutím SC-5/3 súvisia s použitím endosulfánu ako prípravku na ochranu rastlín.
            
         
               (9)
            
            
               Je nevyhnutné objasniť, že zákaz v článku 3 nariadenia (ES) č. 850/2004 sa neuplatňuje na výrobky obsahujúce endosulfán, hexachlórbutadién, PCN alebo SCCP a PFOS, ktoré boli vyrobené pred dátumom alebo k dátumu nadobudnutia účinnosti tohto nariadenia, až do šiestich mesiacov po jeho nadobudnutí účinnosti.
            
         
               (10)
            
            
               Je nevyhnutné objasniť, že zákaz v článku 3 nariadenia (ES) č. 850/2004 sa neuplatňuje na výrobky obsahujúce endosulfán, hexachlórbutadién, PCN alebo SCCP, ktoré sa už používali pred dátumom alebo k dátumu nadobudnutia účinnosti tohto nariadenia.
            
         
               (11)
            
            
               Je potrebné prispôsobiť technickému pokroku odkaz na normy CEN, na ktorých sa v súčasnosti pracuje v súvislosti s kyselinou heptadekafluóroktán-1-sulfónovou a jej derivátmi (PFOS), aby sa umožnilo použitie iných analytických metód s rovnakou úrovňou výkonu.
            
         
               (12)
            
            
               Opatrenia stanovené v tomto nariadení sú v súlade so stanoviskom výboru ustanoveným v smernici Rady 67/548/EHS (9),
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 850/2004 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. júna 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 158, 30.4.2004, s. 7.
   
      (2)  Ú. v. EÚ L 209, 31.7.2006, s. 1.
   
      (3)  Ú. v. EÚ L 81, 19.3.2004, s. 35.
   
      (4)  Rozhodnutie 2009/1.
   
      (5)  Rozhodnutie 2009/2.
   
      (6)  Ú. v. EÚ L 396, 30.12.2006, s. 1.
   
      (7)  SC-5/3: Zaradenie technického endosulfánu a jeho príbuzných izomérov.
   
      (8)  Ú. v. EÚ L 317, 3.12.2005, s. 25.
   
      (9)  Ú. v. ES 196, 16.8.1967, s. 1.
   
      PRÍLOHA
      Príloha I k nariadeniu (ES) č. 850/2004 sa mení a dopĺňa takto:
      
                  1.
               
               
                  Časť A sa mení a dopĺňa takto:
                  
                              a)
                           
                           
                              V položke týkajúcej sa kyseliny heptadekafluóroktán-1-sulfónovej a jej derivátov (PFOS) sa bod 6 v kolónke „Osobitná výnimka pri prechodnom používaní alebo iná špecifikácia“ nahrádza takto:
                              
                                          „6.
                                       
                                       
                                          Od momentu, keď Európsky výbor pre normalizáciu (CEN) normy prijme, používajú sa ako metódy analytických testov na preukázanie súladu látok, prípravkov a výrobkov s odsekmi 1 a 2. Akákoľvek iná metóda, ktorej rovnakú výkonnosť môže používateľ dokázať, by sa mohla použiť namiesto noriem CEN.“
                                       
                                    
                        
                              b)
                           
                           
                              Dopĺňa sa táto položka:
                              
                                          Látka
                                       
                                       
                                          Číslo CAS
                                       
                                       
                                          Číslo ES
                                       
                                       
                                          Osobitná výnimka pri prechodnom používaní alebo iná špecifikácia
                                       
                                    
                                          „Endosulfán
                                       
                                       
                                          115-29-7
                                          959-98-8
                                          33213-65-9
                                       
                                       
                                          204-079-4
                                       
                                       
                                          
                                                      1.
                                                   
                                                   
                                                      Uvedenie na trh a použitie výrobkov vyrobených pred 10. júlom 2012, ktoré obsahujú endosulfán ako zložku týchto výrobkov, sa povoľuje do 10. januára 2013.
                                                   
                                                
                                                      2.
                                                   
                                                   
                                                      Uvedenie na trh a použitie výrobkov, ktoré sa už používali pred 10. júlom 2012 alebo k 10. júlu 2012 a ktoré ako zložku obsahujú endosulfán, sa povoľuje.
                                                   
                                                
                                                      3.
                                                   
                                                   
                                                      Na výrobky uvedené v odsekoch 1 a 2 sa uplatňuje článok 4 ods. 2 tretí a štvrtý pododsek.“
                                                   
                                                
                                    
                        
            
                  2.
               
               
                  Do časti B sa dopĺňajú tieto položky:
                  
                              Látka
                           
                           
                              Číslo CAS
                           
                           
                              Číslo ES
                           
                           
                              Osobitná výnimka pri prechodnom používaní alebo iná špecifikácia
                           
                        
                              „Hexachlórbutadién
                           
                           
                              87-68-3
                           
                           
                              201-765-5
                           
                           
                              
                                          1.
                                       
                                       
                                          Uvedenie na trh a použitie výrobkov vyrobených pred 10. júlom 2012, ktoré ako zložku obsahujú hexachlórbutadién, sa povoľuje do 10. januára 2013.
                                       
                                    
                                          2.
                                       
                                       
                                          Uvedenie na trh a použitie výrobkov, ktoré sa už používali pred 10. júlom 2012 alebo k 10. júlu 2012 a ktoré ako zložku obsahujú hexachlórbutadién, sa povoľuje.
                                       
                                    
                                          3.
                                       
                                       
                                          Na výrobky uvedené v odsekoch 1 a 2 sa uplatňuje článok 4 ods. 2 tretí a štvrtý pododsek.
                                       
                                    
                        
                              Polychlórované naftalény (1)
                              
                           
                           
                               
                           
                           
                               
                           
                           
                              
                                          1.
                                       
                                       
                                          Uvedenie na trh a použitie výrobkov vyrobených pred 10. júlom 2012, ktoré ako zložku obsahujú polychlórované naftalény, sa povoľuje do 10. januára 2013.
                                       
                                    
                                          2.
                                       
                                       
                                          Uvedenie na trh a použitie výrobkov, ktoré sa už používali pred 10. júlom 2012 alebo k 10. júlu 2012 a ktoré ako zložku obsahujú polychlórované naftalény, sa povoľuje.
                                       
                                    
                                          3.
                                       
                                       
                                          Na výrobky uvedené v odsekoch 1 a 2 sa uplatňuje článok 4 ods. 2 tretí a štvrtý pododsek.
                                       
                                    
                        
                              Alkány C10-C13, chlóralkány (chlórované parafíny s krátkym reťazcom) (SCCP)
                           
                           
                              85535-84-8
                           
                           
                              287-476-5
                           
                           
                              
                                          1.
                                       
                                       
                                          Odchylne sa povoľuje výroba, uvádzanie na trh a použitie látok alebo prípravkov, ktoré obsahujú SCCP v koncentrácii nižšej ako 1 hmotnostné percento.
                                       
                                    
                                          2.
                                       
                                       
                                          Odchylne sa povoľuje výroba, uvádzanie na trh a používanie týchto aplikácií za predpokladu, že členské štáty predložia Komisii najneskôr v roku 2015 a potom každé štyri roky správu o pokrokoch dosiahnutých pri eliminácií SCCP:
                                          
                                                      a)
                                                   
                                                   
                                                      gumené spomaľovače horenia v dopravníkových pásoch používané v ťažobnom priemysle;
                                                   
                                                
                                                      b)
                                                   
                                                   
                                                      spomaľovače horenia používané v tesniacich materiáloch pri stavbe priehrad.
                                                   
                                                
                                    
                                          3.
                                       
                                       
                                          Uvedenie na trh a použitie výrobkov vyrobených pred 10. júlom 2012, ktoré ako zložku obsahujú SCCP, sa povoľuje do 10. januára 2013.
                                       
                                    
                                          4.
                                       
                                       
                                          Uvedenie na trh a použitie výrobkov, ktoré sa už používali pred 10. júlom 2012 alebo k 10. júlu 2012 a ktoré ako zložku obsahujú SCCP, sa povoľuje.
                                       
                                    
                                          5.
                                       
                                       
                                          Na výrobky uvedené v odsekoch 1 a 2 sa uplatňuje článok 4 ods. 2 tretí a štvrtý pododsek.
                                       
                                    Komisia preskúma každú odchýlku uvedenú v odseku 2 hneď, ako získa nové informácie o podrobnostiach používania a bezpečnejších alternatívnych látkach alebo technológiách použitia, aby sa mohlo použitie SCCP postupne úplne ukončiť.
                           
                        
            
         (1)  ‚Polychlórované naftalény‘ znamenajú chemické zlúčeniny, ktorých základnou štruktúrou je naftalénový kruhový systém, kde sa jeden alebo viacero atómov vodíka nahradilo atómami chlóru.“